# Eleccions al Parlament d'Andalusia de 2022

Les eleccions al Parlament d'Andalusia es van celebrar el 19 de juny de 2022 per a elegir els 109 diputats i, de manera indirecta, el proper gabinet de la Junta d'Andalusia. El Partit Popular Andalús va guanyar, per primera vegada, en totes les circumscripcions electorals i també va assolir la seva primera majoria absoluta en la comunitat autònoma.

## Història
### Antecedents

Les eleccions al Parlament d'Andalusia de 2018 van donar com a resultat la victòria del Partit Socialista Obrer Espanyol d'Andalusia, obtenint 33 escons (enfront dels 47 que va obtenir a les Eleccions al Parlament d'Andalusia de 2015). El gran descens de vots a les candidatures d'esquerra van fer que el Partit Popular Andalús, que va obtenir 26 diputats (enfront dels 33 de les passades eleccions), aconseguís la presidència de la Junta d'Andalusia després d'assolir un acord de govern amb Ciutadans (amb 21 escons) i el suport de Vox (12 escons) a la investidura de Juanma Moreno, celebrada el 16 de gener de 2019. Els 59 vots de les tres forces polítiques de centredreta i dreta, davant dels 50 de les forces d'esquerra, van permetre que Susana Díaz abandonés el Palau de San Telmo, fent que els socialistes perdessin la Junta d'Andalusia, malgrat portar governant aquesta comunitat autònoma des de la restauració de la democràcia.

### Dissolució de la XI Legislatura

Després de diverses setmanes d'especulacions sobre l'avançament electoral, el president d'Andalusia, Juanma Moreno (Partit Popular Andalús), va dissoldre el parlament regional d'Andalusia el dilluns 25 d'abril per la "inestabilitat" que suposava la ruptura del pacte de govern per part de Vox, qui va rebutjar els pressupostos de 2022, així com per la impossibilitat d'arribar a acords amb el Partit Socialista Obrer Espanyol d'Andalusia, amb Unides Podem per Andalusia o amb el Grup Mixt (format pels diputats d'Adelante Andalucía i els ex-diputats de Vox) per aprovar els pressupostos generals de la regió i altres projectes importants, deixant el govern del PP-A i Ciutadans en minoria, amb 47 escons dels 109 que té la cambra andalusa.
Així doncs, el decret de dissolució del Parlament d'Andalusia i la convocatòria d'eleccions va ser signat pel president de la Junta d'Andalusia Juanma Moreno el 25 d'abril del 2022 després d'una reunió extraordinària del Consell de Govern, establint-se com a data electoral el diumenge 19 de juny, fet que suposa un avançament electoral «tècnic» (el quart avançament electoral de la història d'Andalusia) de cinc mesos sobre el calendari per defecte marcat per la XI legislatura constituïda el 27 de desembre de 2018. convocatòria va ser publicada en un suplement del Butlletí Oficial de la Junta d'Andalusia el 26 d'abril del 2022. Pocs mesos abans,VOX havia donat per acabat l'acord de govern amb el PP-A anunciat el seu rebuig a donar suport als pressupostos del 2022.

## Candidatures

A continuació es mostra una llista de les candidatures conforme a la Junta Electoral Central:
* Juan Manuel Moreno Bonilla (Partit Popular Andalús)
* Juan Espadas Cejas (Partit Socialista Obrer Espanyol d'Andalusia)
* Juan Marín (Ciutadans - Partit de la Ciutadania)
* Macarena Olona Choclán (Vox)
* Inmaculada Nieto Castro (Per Andalusia)
* María Teresa Rodríguez-Rubio Vázquez (Endavant Andalusia- Andalucistes)

## Crítiques

Macarena Olona va ser criticada per empadronar-se a casa d'un amic de Salobreña uns mesos abans de les eleccions per concórrer-hi. Això és destacable per la política antimigratòria de Vox.
Les tensions entre PSOE-Podem han provocat un caos a l'esquerra, i alguns mitjans especulen que l'esquerra gairebé no aconsegueixi escons a les eleccions.

## Referències

* ↑ «Elecciones al parlamento Andalucía». Arxivat de l'original el 2022-04-27. [Consulta: 18 maig 2022].
* ↑ Saiz, Lourdes Lucio, Eva. «El PP arrasa en Andalucía con una victoria histórica» (en castellà), 19-06-2022. [Consulta: 21 juny 2022].
* ↑ «Juanma Moreno convoca esta tarde las elecciones andaluzas para el 19 de junio» (en castellà), 25-04-2022. [Consulta: 19 maig 2022].
* ↑ «Elecciones al Parlamento de Andalucía 2022 - Junta Electoral de Andalucía». [Consulta: 19 maig 2022].
* ↑ elDiarioand. «Juan Manuel Moreno: "Es mucho más fácil votar a Juanma Moreno que votar al PP"» (en castellà), 10-05-2022. [Consulta: 19 maig 2022].
* ↑ Lucio, Lourdes. «Juan Espadas dejará la alcaldía de Sevilla el 7 de enero para centrarse en el PSOE de Andalucía» (en castellà), 14-12-2021. [Consulta: 19 maig 2022].
* ↑ «Juan Marín (Cs) busca reeditar el pacto con el PP en Andalucía: "Haré lo que pueda para que Vox no gobierne"» (en castellà), 16-05-2022. [Consulta: 19 maig 2022].
* ↑ Valle, Laura García del. «¿Quién es Macarena Olona, candidata de Vox en las elecciones de Andalucía?» (en espanyol europeu), 29-04-2022. [Consulta: 19 maig 2022].
* ↑ «La gaditana Inmaculada Nieto encabeza la lista en Málaga de Por Andalucía, donde Guzmán Ahumada queda lejos de los puestos de salida» (en castellà), 16-05-2022. [Consulta: 19 maig 2022].
* ↑ «Inma Nieto (Por Andalucía) indica que se pensarían una abstención para que Vox no entrase en la Junta» (en castellà), 12-05-2022. [Consulta: 19 maig 2022].
* ↑ EP. «Teresa Rodríguez encabezará el 19J la lista de Adelante Andalucía por Cádiz» (en castellà), 30-04-2022. [Consulta: 19 maig 2022].
* ↑ Arroyo, Javier. «Macarena Olona se empadronó en la casa del presidente de Vox de Granada para concurrir a las elecciones andaluzas» (en castellà), 13-05-2022. [Consulta: 19 maig 2022].
* ↑ Martín, María. «España resiste al discurso antimigratorio de Vox, pero ¿hasta cuándo?» (en castellà), 24-01-2022. [Consulta: 19 maig 2022].
* ↑ «Abascal, a Echenique: "Haremos lo posible para que los extranjeros, aunque tengan la nacionalidad, sean expulsados de España"». [Consulta: 19 maig 2022].
* ↑ «El caos en la izquierda amenaza con dejar a Teresa Rodríguez sin silla en los debates electorales» (en castellà), 17-05-2022. [Consulta: 19 maig 2022].